钦定古今图书集成/明伦汇编/官常典/第543卷 > 《为柳世隆让封公表》沈约
## 钦定古今图书集成/明伦汇编/官常典/第543卷 > 《为柳世隆让封公表》沈约

臣闻“悬旌玉塞，贰师尚黜其功；伐鼓炎州，伏波犹惧其赏。徒以兼委之施，或难固辞，抽心之情，必无双夺。
是故俛容青阁，愿还慈于裂壤；窃步丹墀，希收宠于
开赋。昔窜命穷雉，难迫势孤，沈板未难，负户非切，及
顾温清之馆，惧结尊慈之怀，累叶喁喁，举门惴惴。”臣
事逼君亲，理非外奖，实赖朝谟谨肃，宰略遐震，奔鲸
外剿，臣何力焉。幸得扶老携弱，重出幽堵，还轴归骖，
再践乡路。岂可资国眚以邀其功，因众功而飨其报。
遂使甘霜受电之心，有同于饰情；皎日大河之志，匪
殊于貌谒。